फिर थोड़ी देर विश्राम किया| एक डर यह था कि किले पर इंटरनेट नेटवर्क मिलना चाहिए| क्यों कि मै साथ में लॅपटॉप भी ले कर आया हूँ और मुझे काम भी करना है| यहाँ देखा तो अच्छा 4G नेटवर्क है! दोपहर में भोजन प्रसाद लिया, थोड़ी देर किले पर घूमा| मेरे कमरे के सामने से उरमोडी नदी के डॅम का अच्छा दृश्य दिखाई देता है| मराठी में उरमोडी का मतलब होता है 'छाति तोडनेवाली'! इस नदी को पार करने के बाद जो चढाई मिली, उससे मेरी छाति टूटते टूटते बच गई है! थकान भी बहुत हुई| आज वैसे गांधी जयंती है, इसलिए मेरे पास कोई अर्जंट सबमिशन का काम नही आया और सज्जनगढ़ पर लॅपटॉप खोलने की जरूरत भी नही पड़ी|